નોટબંધી બાદ આવકવેરા વિભાગ દ્વારા દેશભરમાં ઓપરેશન ક્લિન મની હાથ ધરવામાં આવ્યું હતું, જે હેઠળ 31 જાન્યુઆરીથી લઇને 15 ફેબ્રૂઆરી સુધી કાર્યવાહી થઇ હતી. આ દરમિયાન આવકવેરા વિભાગે જે બેંક ખાતાઓમાં 5 લાખથી વધુ રકમ જમા થઇ હતી, તેમની તપાસ આદરી હતી. આ અભિયાનનો બીજો તબક્કો એપ્રિલમાં શરૂ થયો હતો, જે હેઠળ 10 લાખથી વધુની રકમ જમા થઇ હોય એ ખાતાઓની તપાસ કરવામાં આવી હતી. નોટબંધી બાદ આવકવેરા વિભાગ દ્વારા 900 ઠેકાણે દરોડા પાડવામાં આવ્યા હતા, જેમાં 900 કરોડની સંપત્તિ અને 636 કરોડ રોકડ જપ્ત કરવામાં આવી હતી. આ દરોડામાં અત્યાર સુધી 7961 કરોડ રૂપિયાની અઘોષિત સંપત્તિ સામે આવી છે.